বিদ্যালয়ের একাডেমিক ভবন দুইটি। একটি প্রধান ভবন (দোতলা), অপরটি নতুন ভবন (ছয়তলা)। প্রধান ভবনে ২২টি, নতুন ভবনে ২০টি শ্রেণিকক্ষ রয়েছে। প্রধান ভবনে প্রথম থেকে দশম শ্রেণি পর্যন্ত এবং নতুন ভবনে একাদশ ও দ্বাদশ শ্রেণির ক্লাস হয়ে থাকে। বিদ্যালয় মাঠের পশ্চিম প্রান্তে আছে মনোরম অডিটোরিয়াম, উত্তর প্রান্তে প্রধানশিক্ষক মহোদয়ের বাসভবন, পূর্বপ্রান্তে আছে কৃষিভবন ও অভিভাবকদের জন্য বিশ্রামাগার।